Na temelju Odluke Školskog odbora od 29.siječnja 2021.godine, članka 71. Statuta Osnovne škole „Vazmoslav Gržalja“, te Odluke Županijske skupštine Istarske županije, KLASA:602-03/21-02/40, URBROJ:2163/1-01/11-21-04, od 2.studenog 2021., o davanju suglasnosti na Odluku o prodaji kuće i dvorišta u vlasništvu škole, ravnateljica škole Jadranka Bartolić Muzica, prof.,

**r a s p i s u j e**

**JAVNI NATJEČAJ**

**za prodaju nekretnine u vlasništvu Osnovne škole „Vazmoslav Gržalja“**

1.

Javnoj prodaji izlaže se nekretnina u vlasništvu Osnovne škole „Vazmoslav Gržalja“ i to:

nekretnina oznake k.č.br. 74/3 ZGR., kuća i dvorište ukupne površine 110 m2, sve upisano u zk.ul.br. 1661 k.o. Lanišće.

II.

Pravo na kupnju nekretnine imaju pravne i fizičke osobe, koje po važećim propisima mogu stjecati pravo vlasništva na nekretninama u Republici Hrvatskoj.

III.

**Početna utvrđena kupoprodajna cijena nekretnine iz točke I. ovog Natječaja** iznosi 192.000,00 kn.

**Jamčevina iznosi 5% od početno utvrđene cijene nekretnine te se uplaćuje na IBAN Osnovne škole „Vazmoslav Gržalja“, broj: HR4824020061100108562, poziv na broj: HR00 23953-OIB (ponuditelja), uz napomenu „Jamčevina za prodaju nekretnine“.**

IV.

Javna prodaja provest će se prikupljanjem pisanih ponuda s dokumentacijom koje se dostavljaju **osobno ili preporučenom poštom**, u zatvorenoj omotnici na adresu: Osnovna škola „Vazmoslav Gržalja“, II.istarske brigade 18, 52420 Buzet „Ponuda za nekretninu-ne otvaraj“.

**Rok za dostavu ponuda je 10 dana od dana Obavijesti natječaja za prodaju u Glas Istre.**

Nepravovremene i nepotpune ponude neće se razmatrati.

Ponuda mora sadržavati: ime i prezime, adresu i OIB ponuditelja, odnosno tvrtku i sjedište ponuditelja, **dokaz o uplati jamčevine**, broj računa(IBAN) i naziv banke **na koji se vraća jamčevina**, preslika osobne iskaznice, odnosno rješenja o registraciji (pravne osobe), **ponuđeni iznos kupoprodajne cijene s tim da ponuđeni iznos ne može biti niži od utvrđene početne cijene.** **Najpovoljnijom ponudom smatrat će se ona ponuda koja uz ispunjenje uvjeta iz natječaja sadrži i najviši iznos ponuđene cijene.**

V.

Najpovoljniji ponuditelj dužan je u roku od 8 dana od dana poziva prodavatelja sklopiti kupoprodajni ugovor te je dužan u roku od 15 dana od dana sklapanja kupoprodajnog ugovora uplatiti ukupan iznos nekretnine na IBAN OŠ „Vazmoslav Gržalja“ HR4824020061100108562. Sve troškove vezane uz provedbu kupoprodajnog ugovora (ovjere, pristojbe, porez, zemljišnoknjižnu provedbu ugovora i sl.) snosi kupac.

Ako osoba čija je ponuda odabrana kao najpovoljnija odustane zaključenja ugovora ili ne

pristupi njegovom zaključenju u zadanom roku gubi pravo na povrat uplaćene jamčevine.

VI.

Prodavatelj zadržava pravo bez navođenja razloga ne prihvatiti niti jednu ponudu odnosno poništiti natječaj u cijelosti ili djelomično.

VII.

Ovaj oglas objavit će se u dnevnim novinama Glas Istre, na web stranici i oglasnoj ploči Osnovne škole „Vazmoslav Gržalja“ (<http://os-vgrzalja-buzet.skole.hr/>) i oglasnoj ploči Općine Lanišće.

Sve informacije u vezi s natječajem mogu se dobiti u OŠ „Vazmoslav Gržalja“, II. istarske brigade 18, 52420 Buzet i na telefon 052 662 856 (tajništvo) radnim danom od 8 do 14 sati.

KLASA:944-01/21-02/02

URBROJ:2106-23-01-21-1

Buzet, 12.12.2021.g.

Ravnateljica: